**Polgármesteri beszámoló a 2019 október 14 – december 31 közötti időszakról.**

 Az őszi választásokat követően sajátos helyzet állt elő a testület működésében, amit úgy gondolok célszerű tisztázni. Polgármester úr esetében olyan családi problémák voltak (közeli hozzátartozó gondozása) amiből következhetett volna olyan helyzet, hogy nem tudja feladatát teljes mértékben ellátni. A Kormányhivatallal, Kirendeltség-vezető Asszonnyal és a Jegyző úrral egyeztetve a képviselő-testülettel egyetértve az a döntés született, hogy Polgármester úr fizetés nélküli szabadságon lesz 2019 december 31.-ig. Ez azt jelentette a gyakorlatban, hogy polgármester úr minden testületi-ülésen, döntés előkészítésen és megbeszélésen részt tudott venni. A hivatalban ez idő alatt is rendszeresen jelen volt. Táppénz esetén ez a lehetőség nem lett volna meg, hiszen akkor ilyen formában nem tartózkodhatott volna munkahelyén.  Az alábbi beszámolóban szereplő eseményeken is minden alkalommal jelen volt Polgármester úr, a törvény viszont azt írja elő, hogy erről nekem kell beszámolnom.

Beszámolómat három fő részre osztom, a hivatali, a közéleti és a rendkívüli eseményekre.

**Hivatal:**

Az eskütétel rendben lezajlott, a testület megalakult és a bizottságok kialakítása is megtörtént. A hivatali struktúra maradt, de az ügyfélfogadási időt kibővítettük, amiről az SZMSZ-ben rendelkeztünk.

Az SZMSZ és egyéb a működéshez szükséges dokumentumok átvétele, kötelező formaiságok átalakítása megtörtént, aláírási címpéldányok módosítása megtörtént, ami a választásokat követően néhány hete igénybe vett. E munkával párhuzamosan és azt követően a futó pályázatok áttekintése zajlott. Itt kiemelném az Ivóvízminőség javító program garanciális javítás közbeszerzésének átszervezését, pontosabban megoldását. Közbeszerzések kiírása a RO-HU és GINOP pályázatok terén, amennyire a pályázat előrehaladottsága engedte, megtörtént.

A közös hivatali struktúra maradt, hiszen ez volt életszerű, ez a rendszer terheli meg legkevésbé az itt élőket. A közmunkaprogram áttekintését követően úgy döntöttünk, hogy a betonüzemet a létszámhiány illetve a nagyszámú női munkaerő miatt szüneteltetjük. A szociális tűzifa beszerzését 2019-ben nem kereskedőkön keresztül, hanem az erdészettől szereztük be. Ezzel jobb minőségű, egy éve száradt akác tűzifát tudunk adni a rászorulóknak.

A Hortobágy Híradó átszervezését követően 2020-ban havonta nyolc oldalon, rendszeresen, új grafikai, tördelési arculattal fog megjelenni.

**Közéleti tevékenységek:**

A Nyugdíjas Est telt házzal, jó hangulatban lezajlott. Szalacson a hagyományoknak megfelelően a testület képviselte a településünket az Érmelléki Libafesztiválon, ahol első helyezést értünk el a főzőversenyen. Természetesen a főzés mellett a futó pályázatunkat is áttekintettük. Szintén telt házzal, sok érdeklődővel zajlott az idei Adventi Vásár is. A vásáron adománygyűjtést szerveztünk a Kabai Kutyamenhely részére ahol pénz és élelem gyűlt össze, amit Polgármester úrral közösen személyesen vittünk el a menhely fenntartójának. Idén először jótékonysági ruhavásárt is tartottunk Karácsony előtt a faluházban, amire a ruhákat helyiek és debreceniek közösen ajánlottak fel. Sok ruhát vettek 100 Ft egységáron, mi sem bizonyítja ezt jobban, mint az, hogy 54 000 Forint gyűlt össze. Természetesen volt, aki csak azért jött el a rendezvényre, hogy anyagi támogatást adjon.

**Rendkívüli események:**

A negyedévben két haláleset történt a településen, mindkét esetben köztemetést kellett igénybe venni. Kónya településrészen egy családi házban a szolgáltató megtagadta biztonsági okokra hivatkozva az áramszolgáltatást. Itt aggregátor biztosításával segítettük a családot, amíg helyreállt a szolgáltatás. Egy másik családnál pedig a kémény vált életveszélyesé ezért nem tudtak fűteni, itt pedig a Katasztrófavédelem segítségével sikerült ideiglenesen megoldani, hogy ne maradjanak fűtés nélkül a gyermekek és a család.

Az év végén egy kisebb havazás volt, aminek az eltakarítását azonnal megkezdtük. Panasz, észrevétel nem érkezett a hó helyzettel kapcsolatban.

 Konyhás István

 alpolgármester

**Polgármesteri jelentés**

2020. január 1-től január 28-ig terjedő időszakról

**január**

**9-én** Látogatást tettünk Tiszagyulaházára, ahol Mikó Zoltán polgármester úrral tárgyaltunk. Településükön közmunka-program keretén belül egynyári virágokat termesztenek. Arról egyeztettünk, hogy miként tudnánk együttműködésünket szorosabbá fogni Hortobágy és Tiszagyulaháza között.

**16-án** Bodó Sándor államtitkár úrral tartottunk megbeszélést, Hortobágy település jövőjéről és az előttünk álló feladatokról.

**20-án** Dr. Széles Diána alpolgármester asszonnyal egyeztettünk arról, hogy milyen kiaknázatlan lehetőségeink rejlenek Hortobágy településben a turizmus aspektusában.

**23-án** Dr. Kovács Zitával, Hortobágyi Nemzeti Park igazgatónőjével egyeztettünk az előttünk álló feladatokról. A megbeszélésen körbejártuk a külterületekre vezető utak minőségének és karbantartásának aktuális problémáit.

**27-én** Kerekes-Polgár Lillával, önkormányzatunk pályázati referensével, Hajdúböszörmény Járási Hivatalának építésügyi osztályára mentünk egyeztetni a Ginop pályázatban szereplő „Vásártéri épület” engedélyezésének részleteivel kapcsolatba.

 Jakab Ádám

 polgármester

**Lejárt határidejű határozatok**

**a 2019. szeptember 26-tól  2020. január 28-ig terjedő időszakról**

**25/2019. (III.28.) Hö.Határozat:** A Képviselő-testület  az önkormányzat tulajdonában álló Hortobágy 5/17 és 5/18 hrsz-ú  (a Móricz Zs. krt és a Hortobágy folyópart közötti terület) ingatlanból az ingatlannal szemközt lakó lakóingatlan tulajdonosok által jelenleg is használt területrészt a szemközti ingatlantulajdonosoknak, valamint a 15/133 hrsz-ú  (Dékány köz  vasút és a Móricz Zs. krt. közötti  terület) önkormányzati tulajdonú ingatlan területet a település lakói számára szántóföldi zöldség- és gyümölcstermesztés és termésének betakarítása céljából  bérbevételre felajánlásáról döntött. Az érintett ingatlantulajdonosok megkeresése bérleti szerződéskötés céljából és erre irányuló igény esetén a bérleti szerződések  megkötése 1 kivételével megtörtént.

**46/2019.(V.30.) Hö.Határozat:** A képviselő-testület módosította a 20/2018. (II. 23.) Hö. határozatában foglalt önerő vállalást a VP6-19.3.1-17 c. pályázatban, így a támogatói okirat alapján a költségek az alábbiak szerint alakulnak: elszámolható költség: Br. 11.499.995.- Ft; támogatás: Br.9.774.984.- Ft; szükséges önerő: Br.1.725.011.- Ft. A módosítás átvezetése megtörtént.

**47/2019.(V.30.) Hö.Határozat:** A képviselő- testület  a határozat értelmében a Balmazújvárosi Kistérség Többcélú Társulásánál Hortobágy Község Önkormányzatát érintő 1.164.888.-Ft szabad pénzmaradványának felhasználásáról akként rendelkezett, hogy az a 2019. évi tagönkormányzati hozzájárulás összegébe kerüljön beszámításra. A döntésről a Balmazújvárosi Kistérség Többcélú Társulását értesítése megtörtént. A módosítás átvezetése megtörtént.

**54/2019.(VI.06.) Hö.Határozat:** Hortobágy Község Önkormányzatának Képviselő-testülete az INTERREG V-A Románia-Magyarország 2014-2020 program a 6/c. pont alatt szereplő Kulturális és Természeti örökség védelme és fejlesztése beruházási prioritás „Hídtól-Hídig” című ROHU 115 azonosító számú projekttel kapcsolatos építési kivitelezési feladatok ellátása” tárgyában nemzeti eljárásrendben, a Kbt. Harmadik rész szerinti nyílt közbeszerzési eljárást indításáról határozott, az ajánlattételi felhívást az 1. sz. melléklet szerint jóváhagyta. A közbeszerzési eljárás megindítása és a közbeszerzési szabályzatban valamint a vonatkozó jogszabályban meghatározott feladatok alpolgármester általi elvégzése megtörtént. Az eljárást eredménytelenné kellett nyilvánítani, műszaki tartalmat kellett csökkenteni, módosítás átvezetése folyamatban van.

**68/2019.(VII.03.) Hö.Határozat:** A képviselő-testület az „INTERREG V-A Románia-Magyarország 2014-2020 program a 6/c. pont alatt szereplő Kulturális és Természeti örökség védelme és fejlesztése beruházási prioritás „Hídtól-Hídig” című ROHU 115 azonosító számú projekttel kapcsolatban az eredetileg tervezett parkoló műszaki tartalmát a területének 40%-val - a Csárdától kiindulóan – történő csökkentéséről határozott. A döntésnek megfelelően a parkoló megterveztetése lezajlott, a módosítási kérelem benyújtásra került, elbírálása folyamatban van.

**89/2019.(IX.25.) Hö.Határozat:** A képviselő-testület a 2019. június 25-től szeptember 25-ig terjedő időszakról szóló polgármesteri jelentést, valamint a lejárt határidejű határozatok végrehajtásáról szóló jelentést elfogadta. A kirendeltség-vezető a határozatok végrehajtásának tényét azok nyilvántartásán átvezette.

**91/2019.(IX.25.) Hö.Határozat:** A képviselő-testület megválasztotta Hortobágy településen működő szavazatszámláló bizottság póttagjait. Az alpolgármester a szavazatszámláló bizottság tagjaitól és póttagjaitól az egyes közjogi tisztviselők esküjéről és fogadalmáról szóló törvény szerinti szöveggel tőlük az esküt vagy fogadalmat kivette.

**92/2019.(IX.25.) Hö.Határozat:** A képviselő-testület arról határozott, hogy nem kíván csatlakozni a Bursa Hungarica Felsőoktatási Önkormányzati Ösztöndíjrendszer 2020. évi fordulójához. A polgármester az érdeklődőket a döntésről tájékoztatta. (nem volt érdeklődő)

**93/2019.(IX.25.) Hö.Határozat**: A képviselő-testület megtárgyalta és elfogadta a Hortobágyi Nyitnikék Óvoda beszámolóját a 2018/2019-es tanév munkájáról. A döntésről az intézményvezető polgármester általi tájékoztatása megtörtént.

**94/2019.(IX.25.) Hö.Határozat:** A képviselő-testület hozzájárult, hogy az önkormányzat tulajdonában álló hortobágyi 01981/23 hrsz-ú (Szásztelek) belső aszfaltozott úthálózathoz, Dr. Fülöp Gyula (4071 Hortobágy, Máta major 18. sz. alatti lakos), - mint a hortobágyi 01979/54 hrsz. alatti ingatlan bérlője - **útcsatlakozást építsen ki**, továbbá a 01981/42 hrsz-ú, önkormányzati tulajdonú, saját használatú útszakaszon **590 nm nagyságú területen zúzott kövesutat alakítson ki.** A polgármester a tulajdonosi hozzájárulást, valamint az úthasználati megállapodás aláírta.

**96/2019.(IX.25.) Hö.Határozat: A képviselő-testület** a Hortobágyi Szociális Szolgáltatónál étkeztetés ellátásban részesülő **Nagy Katalin** 4071 Hortobágy, Rózsa Sándor u. 13. szám alatti lakos részére a személyi térítési díjat **135,- Ft**./ellátási nap *(bruttó)* összegben állapította meg 2019. október 01. napjától. A határozat értelmében az egyedi határozat elkészítése, aláírása megtörtént és az érintett részére megküldésre került.

**98/2019.(X.10.) Hö.Határozat:** A képviselő-testület **Vincze Andrásné leköszönő polgármester részére** 3 havi illetményének megfelelő összegű végkielégítés, azaz 3xbruttó 498.600,-Ft, **mindösszesen bruttó 1.495.800,-Ft végkielégítés kifizetéséről határozott, melyre** a 2011. évi CLXXXIX. törvény 69. § (1) bekezdésének a) pontja alapján vált **jogosulttá.** Továbbá határozott még részére az éves szabadságából igénybe nem vett 26 nap szabadságának a pénzbeli megváltásáról és kifizetéséről. A kirendeltség-vezető a végkielégítés és szabadság-megváltással kapcsolatos számfejtéshez szükséges intézkedéseket megtette, a szükséges dokumentumokat elkészítette, a kifizetés a leköszönő polgármester részére megtörtént.

**99/2019.(X.10.) Hö.Határozat: A képviselő-testület** az NKA Népművészeti Kollégium nyílt pályázati felhívására a 106107/98 kódszámmal meghirdetett programra „Hortobágyi Hídivásár 2020” címmel benyújtott pályázat benyújtásáról határozott, mely pályázatban az igényelt támogatás: 5.000.000,- Ft. A támogatás 100%-os támogatási intenzitású. Az 50. 000,-Ft összegű nevezési díjat a 2019. évi költségvetés dologi kiadások előirányzata terhére biztosította. A polgármester a pályázathoz kapcsolódóan még szükséges nyilatkozatokat megtette és aláírta.

**100/2019.(X.10.) Hö.Határozat:** A képviselő-testület a határozat értelmében hozzájárulta tulajdonában álló Hortobágy 0903/9, 01079/2, 118/27, 189/101, 189/103, 189/105, 119, 96/8, 40/3, 96/6, 92/9, 5/1, 94/1, 95, 15/46, 15/6, 15/17 helyrajzi számú ingatlan területek vonatkozásában a **„Hortobágy –Halastó – Balmazújváros között kerékpáros létesítmények„** című projekt megvalósulásához. A nyomvonal kiépítésével érintett önkormányzati tulajdonú területekhez a tulajdonosi hozzájárulás polgármester általi aláírása megtörtént.

**101/2019.(X.10.) Hö.Határozat:** A határozat értelmében a Képviselő-testület a hortobágyi 1102/7 hrsz. alatti ingatlan ALTE Kft. (1223 Budapest, Nagytétényi utca 190. B ép. I.em.2. szám) részére történő értékesítésére vonatkozó határozata hatályon kívül lett helyezve, mivel a kérelmező ALTE Kft. vásárlási szándékától írásban elállt.

**103/2019.(X.28.) Hö.Határozat:** A határozat értelmében a képviselő-testület Fülöp Bernadett települési képviselőt választotta meg Településfejlesztési-Idegenforgalmi és Gazdasági Bizottság Elnökének.

**104/2019.(X.28.) Hö.Határozat:** A határozat értelmében a képviselő-testület Szarka Zoltán települési képviselőt választotta meg Településfejlesztési-Idegenforgalmi és Gazdasági Bizottság tagjának.

**105/2019.(X.28.) Hö.Határozat:** A határozat értelmében a képviselő-testület Veresné Köteles Beáta települési képviselőt választotta meg Településfejlesztési-Idegenforgalmi és Gazdasági Bizottság tagjának.

**106/2019.(X.28.) Hö.Határozat:** A határozat értelmében a képviselő-testület Palástiné Dr. Varga Annamária települési képviselőt választotta meg Ügyrendi-Szociális és Oktatási Bizottság Elnökének.

**107/2019.(X.28.) Hö.Határozat:** A határozat értelmében a képviselő-testület Gál Gergő települési képviselőt választotta meg Ügyrendi-Szociális és Oktatási Bizottság tagjának.

**108/2019.(X.28.) Hö.Határozat:** A határozat értelmében a képviselő-testület Veresné Köteles Beáta települési képviselőt választotta meg Ügyrendi-Szociális és Oktatási Bizottság tagjának.

**109/2019.(X.28.) Hö.Határozat:** A képviselő-testület a Szervezeti és Működési Szabályzatáról szóló 16/2013. (IV.30) önkormányzati rendeletének felülvizsgálatát az alakuló ülését követő ülésre történő halasztásáról határozott. Az SZMSZ felülvizsgálatára a 2019. november 12-i ülésen került sor.

**110/2019.(X.28.) Hö.Határozat:** A képviselő-testület saját tagjai közül Jakab Ádám András polgármester javaslatára titkos szavazással Konyhás István képviselőt választotta meg társadalmi megbízatású alpolgármesternek 2019. október 28-i hatállyal.

**111/2019.(X.28.) Hö.Határozat**: A képviselő-testületaz alpolgármester tiszteletdíját bruttó 179.505,- Ft összegben, költségtérítését bruttó 26.926,-Ft összegben állapította meg. A kirendeltség-vezető a munkajogi dokumentumok elkészítéséről gondoskodott.

**112/2019.(X.28.) Hö.Határozat:** A képviselő-testület Jakab Ádám András polgármester illetményét és költségtérítését - tekintettel arra, hogy a tisztséget főállásban tölti be - 2019. október 13. napjától bruttó 398.900,-Ft összegben, költségtérítését bruttó 59.835,-Ft összegben állapította meg. A kirendeltség-vezető a munkajogi dokumentumok elkészítéséről gondoskodott.

**114/2019.(X.28.) Hö.Határozat:** A képviselő-testület Jakab Ádám András polgármester részére 2019. október 13. napjától 2019. december 31. napjáig fizetés nélküli szabadságot engedélyezett. A kirendeltség-vezető a munkajogi dokumentumok elkészítése során a határozat kivonatot megküldésével a Magyar Államkincstárat tájékoztatta.

**116/2019.(XI.11.) Hö.Határozat:** A képviselő-testület az „Építési beruházás I. - GINOP-7.1.9-17-2018-00024” tárgyú, Hortobágyi Nemzeti Park Igazgatósággal közös, a Kbt. 112.§ (1) bekezdés a) pontja alapján induló ajánlattételi felhívást és ajánlati dokumentációt (mely Hortobágy Község Önkormányzata vonatkozásában a víziszínpaddal kapcsolatos építési beruházásra vonatkozik) a határozat 1. sz. melléklete szerint elfogadta. A polgármester a döntésről a Hortobágyi Nemzeti Park igazgatóságát tájékoztatta, a szükséges nyilatkozatokat megtette és aláírta.

**117/2019.(XI.11.) Hö.Határozat:** A határozat értelmében a képviselő-testület megbízta Konyhás István alpolgármestert, hogy a Balmazújvárosi Kistérség Többcélú Társulás társulási tanácsában Jakab Ádám polgármestert, akadályoztatása esetén helyettesítse. A döntéséről a Balmazújvárosi Kistérség Többcélú Társulás társulási tanácsának elnökének tájékoztatása megtörtént.

**119/2019.(XI.12.) Hö.Határozat:** A képviselő-testület a „Magyar Szürkék Útja-kulturális tematikus útvonal Hajdú-Bihar Megyében” című TOP-1.2.1-15-HB1-2016-00020 azonosító számú pályázat keretében Kulturális Centrum és rendezvénypark kialakítása tárgyú a Kbt. 115. § (1) bekezdése szerinti közbeszerzés ajánlattételi felhívását és az ajánlattételi dokumentációt a határozat melléklete szerint elfogadta. Döntött az ajánlattételre felhívni kívánt gazdasági szereplők köréről, így azok:1./ Katex 04 Kft., 2./ Taksony H-Bek Kft., 3./ Dryvit Profi Kft., 4./ Axis-Szolg Kft., 5./ Totka-Bauer Kft. A polgármester a szükséges nyilatkozatok megtette, a szükséges dokumentumokat aláírta.

**120/2019.(XI.12.) Hö.Határozat**: A képviselő-testület a határozat értelmében elfogadta a 74/2018. (VII. 05.) Hö. határozattal elfogadott, közbeszerzési eljárás lefolytatására vonatkozó megállapodás módosítását. A közbeszerzési eljárást előkészítő munkacsoportba és a Bíráló Bizottságba Jakab Ádám András polgármestert, akadályoztatása esetén Konyhás István alpolgármestert delegálta. A megállapodás módosítás polgármester általi aláírása megtörtént.

**122/2019.(XI.18.) Hö.Határozat:** A határozat értelmében a képviselő-testületa Hortobágy Vízműtelep vízkezelő technológia javításához szükséges 1 db D-2000 aktívszén szűrőberendezésben töltetcserére vonatkozóan ajánlatokat kért be a Hidrofilt Vízkezelést Tervező és Kivitelező Kft.-től (Cím: 8800 Nagykanizsa, Magyar u. 191.), az AQUA-FILT VÍZ- ÉS USZODATECHNIKAI KFT.-től (Cím: 9400 Sopron, Faller Jenő u. 12.) és az EBA-PLUSSZ KFT.-től (Cím: 5600 Békéscsaba, Kazinczy utca 3. B. lépcsőház I/4.) Az ajánlatok a 2019. november 26-i ülésen kerültek előterjesztésre döntésre a képviselő-testületnek. A képviselő-testület a **135/2019. (XI.26.) Hö. határozat**ában kinyilvánította, hogy az összességében legkedvezőbb bruttó ajánlati árat tevő Hidrofilt Vízkezelést Tervező és Kivitelező Kft.-vel (8800 kíván vállalkozási szerződést kötni. A vállalkozói díj fedezete a 2019. évi költségvetés tartalék előirányzata terhére biztosítva lett. A vállalkozási szerződés polgármester általi aláírása megtörtént.

**125/2019.(XI.26.) Hö.Határozat**: A képviselő-testület a Hortobágyi-Délibáb Településüzemeltetési és Rendezvényszervező Szolgáltató Nonprofit Korlátolt Felelősségű Társaság 2019. évi háromnegyedéves tájékoztató beszámolóját és a 2019. évi Hortobágyi Hídivásár beszámolóját elfogadta. A döntésről a Kft. ügyvezetője tájékoztatva lett.

**126/2019.(XI.26.) Hö.Határozat:** A képviselő-testület a Hortobágyi-Délibáb Nonprofit Kft ügyvezetőjének, Sári Ádámnak a 2019. november havi munkabérét bruttó 185.000.- Ft jutalommal történő kiegészítéséről határozott. A határozat-kivonat kirendeltség-vezető általi megküldése megtörtént a társaság részére számfejtés céljából.

**127/2019.(XI.26.) Hö.Határozat:** A képviselő-testület a Hortobágyi-Délibáb Nonprofit Kft tanyagondnoki szolgálat fenntartására és működtetésére vonatkozó szakmai programját előterjesztés szerint jóváhagyta.

**128/2019.(XI.26.) Hö.Határozat:** A határozat értelmében a képviselő-testület a tulajdonában álló 111/1., 111/2., 111/3., 108/7 helyrajzi számú ingatlan területek vonatkozásában tulajdonosi és kezelői hozzájárulását kiadásáról határozott, a GINOP-7.1.9-17-2018-00024 SZÁMÚ „Hortobágy – Világörökségünk a Puszta” című pályázat keretében HOR 1 K 0 H UT 1.1.1 számon elkészült engedélyezési tervek alapján, útépítési engedélyeztetési eljárás lefolytatásához. A polgármester a kiépítéssel érintett önkormányzati tulajdonú területekhez a tulajdonosi és kezelői hozzájárulást aláírta.

**129/2019.(XI.26.) Hö.Határozat**: A képviselő-testület vállalta, hogy az önkormányzat saját költségen kialakítja a Hortobágyi Labdarúgó Sportegyesület számára a játékvezetői öltözőt. A döntésről a Hortobágyi Labdarúgó Sportegyesület elnöke tájékoztatva lett a határozat-kivonat megküldésével. Az öltöző kialakítása folyamatban van. ???

**130/2019.(XI.26.) Hö.Határozat:** A Képviselő-testület az OTP Bank Nyrt-től 7.000.000,- Ft összegű, 1 éven belüli futamidejű folyószámlahitel/likvidhitel igénybevételéről döntött a 2020. évre vonatkozóan. A hitel és járulékainak a 2020. évi költségvetésébe betervezése folyamatban van, az önkormányzat vállalta annak visszafizetését. A folyószámla-hitelkeret megújításához szükséges kérelem polgármester általi benyújtása és a szerződés aláírása megtörtént.

**131/2019.(XI.26.) Hö.Határozat:** A képviselő-testület döntött arról, hogy a 2020. évben mezőgazdasági programot 8 fővel és szociális jellegű programot közúthálózat karbantartása 10 fővel kíván indítani. A határozatnak megfelelően a polgármester a közfoglalkoztatási pályázatokat benyújtotta, az ehhez szükséges nyilatkozatokat megtette valamint a hatósági szerződéseket aláírta.

**132/2019.(XI.26.) Hö.Határozat**: A képviselő-testület a Hortobágyi Szociális Szolgáltató részére (4071 Hortobágy, Czinege János u. 1.) 1 fő gondozó álláshely betöltésére pályázat kiírásáról határozott. Az álláspályázatot a kirendeltség-vezető a kormányzati személyügyi igazgatási feladatokat ellátó szerv internetes oldalán ([www.kozigallas.gov.hu](http://www.kozigallas.gov.hu)), valamint Hortobágy Község honlapján és a Hortobágy Község Önkormányzatának hirdetőtábláján közzétette a határozat-kivonatnak megfelelően.

**133/2019.(XI.26.) Hö.Határozat:** A képviselő-testület a hortobágyi 01079/3 hrsz. alatt felvett 20962 m2 területű, 12,37 AK értékű, „gyep” művelési ágú külterületi ingatlan és a hortobágyi 01079/6 hrsz. alatt felvett 125554 m2 területű, 74,08 AK értékű „legelő” művelési ágú külterületi ingatlan haszonbérleti jogviszonyának további 1 évvel történő meghosszabbításáról határozott, 2020. december 31. napjáig tartó határozott időtartamra. A bérleti díj összegét 50.000+ÁFA/ha/év összegben állapította meg. A döntésről a haszonbérlő, Tóth János József polgármester általi értesítése megtörtént a határozat-kivonat megküldésével. A haszonbérleti szerződés módosítás a döntésnek megfelelően aláírásra került.

**134/2019.(XI.26.) Hö.Határozat:** A képviselő-testület a tulajdonában álló Hortobágy belterület 1102/7 hrsz-ú, 865 m2 nagyságú, kivett, beépítetlen terület művelési ágú ingatlan 2020. január 1. napjától határozatlan időre történő bérbeadásáról határozott Virág Sándor 4071 Hortobágy, Máta major 12. sz. alatti lakos részére. A bérleti díjat 20,-Ft+ÁFA/m2/év, azaz 865 m2 x 20,-Ft+ÁFA, azaz 17.300+ÁFA = bruttó 21.971,-Ft/év összegben határozta meg, azzal, hogy a bérleti díj minden évben 5%-al emelkedik. A bérleti szerződés polgármester általi aláírása megtörtént.

**137/2019.(XII.11.) Hö.Határozat:** A képviselő-testület tudomásul vette, hogy Újszentmargita Község Önkormányzata 2019. december 31. napjával megszünteti a tagságát a Balmazújvárosi Közös Önkormányzati Hivatalra vonatkozó megállapodásban. Egyetértett azzal, hogy a Balmazújvárosi Közös Önkormányzati Hivatalra vonatkozó megállapodás hatálya 2020. január 1. napjától Balmazújváros Város Önkormányzatra és Hortobágy Község Önkormányzatra terjedjen ki. A döntésről a Balmazújvárosi Közös Önkormányzati Hivatal, valamint a Kormányhivatal tájékoztatva lett a határozat-kivonat megküldésével. A Balmazújvárosi Közös Önkormányzati Hivatalt létrehozó megállapodás módosításának polgármester általi aláírása megtörtént.

**138/2019.(XII.11.) Hö.Határozat:** A képviselő-testület a  Balmazújvárosi Közös Önkormányzati Hivatal alapító okiratának módosítását 2020. január 1-jei hatállyal a határozat kivonat szerinti tartalommal elfogadta. A döntésről a Balmazújvárosi Közös Önkormányzati Hivatal, valamint a Kormányhivatal tájékoztatva lett a határozat-kivonat megküldésével.

**139/2019.(XII.11.) Hö.Határozat:** A képviselő-testület a Balmazújvárosi Közös Önkormányzati Hivatal egységes szerkezetbe foglalt alapító okiratát 2020. január 1-jei hatállyal a határozat kivonat szerinti tartalommal elfogadta. A döntésről a Balmazújvárosi Közös Önkormányzati Hivatal, valamint a Kormányhivatal tájékoztatva lett a határozat-kivonat megküldésével.

**141/2019.(XII.17.) Hö.Határozat:** A képviselő-testület a bérleti díjak felülvizsgálata során az 5/2002.(II.11.) Hö. határozatot, a 22/2010. (II.15.) Hö. határozatot és a 140/2012. (XII.13.) Hö. határozatot 2019. december 31. napjával hatályon kívül helyezte. Döntött a bérleti díjak összegéről és az évenkénti emelés mértékéről a határozat-kivonat szerinti tartalommal. A településfejlesztési és gazdálkodási csoportvezető gondoskodott a bérleti díj módosításra vonatkozó értesítések és szerződések elkészítésérő. A megállapított, módosított díjak alapján a bérleti szerződés módosítások aláírása folyamatban van.

**142/2019.(XII.17.) Hö.Határozat:** A képviselő-testület a „Humán Szolgáltatások fejlesztése Hajdúnánáson és vonzáskörzetében” című EFOP-1.5-16-2017-00021 azonosítószámú pályázathoz elfogadta az eljárást megindító felhívást a határozat melléklete szerint. A Bíráló Bizottságba Jakab Ádám András polgármestert, akadályoztatása esetén Konyhás István alpolgármestert delegálta. A polgármester a szükséges intézkedéseket megtette.

**143/2019.(XII.17.) Hö.Határozat**: A képviselő-testület a „Hídtól-Hídig” című ROHU 115 azonosító számú projekttel kapcsolatos építési kivitelezési feladatok ellátása” tárgyában nemzeti eljárásrendben nyílt közbeszerzési eljárás indításáról határozott és az ajánlattételi felhívást az 1. sz. melléklet szerint jóváhagyta. A polgármester a közbeszerzési eljárást elindította és megtette a közbeszerzési szabályzatban és vonatkozó jogszabályban meghatározott feladatokat.

**144/2019.(XII.17.) Hö.Határozat:** A képviselő-testület határozat értelmébenHortobágy Község Önkormányzatának 2020. évi ellenőrzési tervét a melléklet szerinti tartalommal elfogadta.

**145/2019.(XII.17.) Hö.Határozat:** A képviselő-testület a Balmazújvárosi Kistérség Többcélú Társulás Társulási Megállapodás előterjesztés melléklete szerinti módosítását, valamint az egységes szerkezetbe foglalt Társulási Megállapodást elfogadta. A polgármester a társulási megállapodást aláírta.

**146/2019.(XII.17.) Hö.Határozat:** A képviselő-testület a Hajdúsági Szilárd Hulladéklerakó és Hasznosító Társulás társulási megállapodásának módosítását az 1. melléklet. szerint, valamint az egységes szerkezetbe foglalt önkormányzati társulási megállapodást mellékleteivel együtt a 2. melléklet szerint elfogadta, és jóváhagyta a Társulási Tanács 13/2019. (XII.03.) Hull. Társ. számú határozatát. A társulási megállapodás polgármester általi aláírása megtörtént.

**147/2019.(XII.17.) Hö.Határozat:** A képviselő-testület arról határozott, hogy a Hortobágyi-Délibáb Nonprofit Kft-t részére 2019. évre vonatkozóan támogatást az átadott feladatok ellátásáért nem biztosít, figyelemmel arra, hogy a társaság bevételei (Hídivásár, parkoltatás) 2019. évben a terven felül alakultak. A döntésről a társaság ügyvezetőjét tájékoztatva lett a határozat-kivonat megküldésével.

**148/2019.(XII.17.) Hö.Határozat:** A képviselő-testület a Hajdú-Bihar Megyei Kormányhivatal HB/11-TÖRV/00823-1/2019. ügyiratszámú közös önkormányzati hivatalhoz tartozó településeket kijelölő határozatát tudomásul vette. Javította a 3. pont tekintetében a Hortobágyi Kirendeltség ügyfélfogadási rendjét helyesen. A döntésről a Hajdú-Bihar Megyei Kormányhivatal tájékoztatása megtörtént a határozat kivonat megküldésével.

**150/2019.(XII.20.) Hö.Határozat:** A képviselő-testület a „GINOP-7.1.9.-17-00024 kódszámú, Hortobágy-Világörökségünk a Puszta című pályázathoz kapcsolódóan a több helyszínen megvalósuló építési beruházások során a műszaki ellenőri feladatok ellátására vonatkozó Hortobágyi Nemzeti Park Igazgatósággal közös, a Kbt. 112.§ (1) bekezdés a) pontja alapján lefolytatott eljárás I. részét eredményesnek nyilvánította. Az I. rész nyertese a PLANVITAL Betéti Társaság (4028 Debrecen, Tölgyfa utca 26/F. 1. em. 52.) lett. A döntésről a Hortobágyi Nemzeti Park Igazgatóság tájékoztatása megtörtént, a polgármester a szükséges nyilatkozatokat megtette és a szerződést aláírta.